NaiveNeuron/SloPal huggingface dataset:
P. Kubovič, poslanec: (2005-11-09):
Predseda Národnej rady Slovenskej republiky uvedeným rozhodnutím pridelil návrh Národného programu reforiem Slovenskej republiky na roky 2006 – 2008 na prerokovanie Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre vzdelanie, vedu, šport a mládež, kultúru a médiá a Výboru Národnej rady Slovenskej republiky pre európske záležitosti. Zároveň určil Výbor Národnej rady Slovenskej republiky pre európske záležitosti za gestorský výbor. Výbory rokovali o návrhu pozície v lehote určenej rozhodnutím predsedu Národnej rady Slovenskej republiky takto: Výbor Národnej rady Slovenskej republiky pre financie, rozpočet a menu uznesením č. 701 zo dňa 8. 11. 2005, Výbor Národnej rady Slovenskej republiky pre hospodárstvo, privatizáciu a podnikanie uznesením č. 686 zo dňa 8. 11. 2005, Výbor Národnej rady Slovenskej republiky pre sociálne veci a bývanie uznesením č. 408 zo dňa 8. 11. 2005, Výbor Národnej rady Slovenskej republiky pre vzdelanie, vedu, šport a mládež, kultúru a médiá uznesením č. 441 zo dňa 8. 11. 2005, Výbor Národnej rady Slovenskej republiky pre európske záležitosti uznesením č. 148 zo dňa 8. 11. 2005 a odporúčajú Národnej rade Slovenskej republiky Národný program reforiem Slovenskej republiky na roky 2006 – 2008 zobrať na vedomie. Gestorský výbor na základe stanovísk výborov a stanovísk poslancov gestorského výboru odporúča Národnej rade Slovenskej republiky Národný program reforiem Slovenskej republiky na roky 2006 – 2008 zobrať na vedomie. Spoločná správa výborov Národnej rady Slovenskej republiky o prerokovaní Národného programu reforiem Slovenskej republiky na roky 2006 – 2008 bola schválená uznesením Výboru Národnej rady Slovenskej republiky pre európske záležitosti č. 149 na jej 30. schôdzi konanej 9. 11. 2005. Vážené panie poslankyne, páni poslanci, dovoľte mi prečítať návrh uznesenia. Uznesenie Národnej rady Slovenskej republiky k Národnému programu reforiem Slovenskej republiky na roky 2006 – 2008 (tlač 1374): „Národná rada Slovenskej republiky berie na vedomie Národný program reforiem Slovenskej republiky na roky 2006 – 2008.“ Ďakujem. Pán predsedajúci...
Laurenčík, Milan, podpredseda NR SR (2021-05-07):
Pán poslanec Tomáš Šudík, nech sa páči.
Svrček, Miloš, poslanec NR SR (2023-02-02):
Ďakujem pekne za slovo, pán predsedajúci. V krátkosti v úvodnom slove, cieľom predloženého legislatívneho návrhu je v nadväznosti na zefektívnenie a akceleráciu procesov prípravy pri výstavbe diaľničnej siete v Slovenskej republike návrh opatrení smerujúcich k optimalizácii jednotlivých procesov predovšetkým úpravou lehôt tak, aby sa zabezpečil náležitý prínos predpokladaných socioekonomických benefitov výstavby diaľničnej siete, ktorá je zadefinovaná v prílohách zákona č. 669/2007. Investičná príprava diaľnic a ciest pre motorové vozidlá v podmienkach Slovenskej republiky nie je, určite sa zhodneme, kolegovia, všetci spoločne, z časového hľadiska dostatočne efektívna. Táto skutočnosť je determinovaná v rámci jednotlivých procesov, najmä náročnou administratívnou záťažou na investorov stavieb diaľnic v kontexte jednotlivých fáz získavania nevyhnutných povolení a vyjadrení, napríklad duplicitné ekonomické hodnotenia a hodnotenia Útvaru hodnoty za peniaze v každej fáze procesu prípravy, neúmerné požiadavky dotknutých orgánov alebo externých subjektov a podobne. Tieto aspekty vo vzájomnej korelácii následne častokrát spôsobujú neplatnosť niektorých skôr vydaných rozhodnutí, čo vedie k duplicitnému a zdĺhavému procesu získavania a obnovovania niektorých rozhodnutí. Vzniknuté časové straty v rámci jednotlivých fáz investičnej prípravy a výstavby diaľnic vedú z pohľadu investorov stavieb diaľnic k neefektívnemu vynakladaniu finančných prostriedkov zo štátneho rozpočtu v súsťažnosti s omeškaním prípravy jednotlivých stavieb diaľnic. Implementácia navrhnutých legislatívnych opatrení s cieľom akcelerovať a zrýchliť proces investičnej prípravy diaľnic, je nevyhnutným predpokladom pre naplnenie strategických cieľov v oblasti cestnej infraštruktúry na území Slovenskej republiky, a to nielen z národného významu, ale aj z významu medzinárodného. Ja by som sa potom aj v rámci otvorenej rozpravy presne orientoval, na ktoré úseky sa bude daná právna úprava vzťahovať. Takže v rámci úvodného slova za mňa všetko a zároveň chcem oznámiť, že sa hlásim do rozpravy.
Susko, Boris, poslanec NR SR (2020-07-24):
Ďakujem pekne za slovo. Vážený pán minister, dotkli ste sa veľa oblastí vo vašom príhovore, čo sa týka odvolávania pána predsedu vlády, tomu sa budem venovať vo vlastnom vystúpení, ale nedá mi nezareagovať na to, čo ste povedali ohľadom pôsobenia minulých vlád SMER-u na ministerstve životného prostredia, osobitne o vzťahu k zonáciám a odpadovému hospodárstvu. Pán minister, ja vám držím palce, aby ste doviedli zonáciu či už Muránskej planiny, alebo Tatranského národného parku do, do úspešného konca, a budem sa tešiť po skončení vášho volebného obdobia, či sa vám to podarí a ako sa vám to podarí. Tvrdíte, že žiadne z národných parkov nespĺňajú podmienky IUCN a jedna z tých podmienok, áno, je 50 % bezzásah. K tomu však treba povedať, že je potrebná dohoda s vlastníkmi a obhospodárovateľmi pôdy a tá dohoda nie je veľmi jednoduchá. Pri národných parkoch, ktoré sa za predchádzajúcich vlád rozzónovali, a to je Slovenský raj a Pieniny, sa to podarilo uskutočniť dohodu s vlastníkmi, nie teda plných 50 %, ale s výhľadom v ďalších rokoch na to, aby to 50 % mohlo byť. Bez toho, aby ste sa s vlastníkmi dohodli, to nejde. A pokiaľ sa spýtate ľudí na ministerstve, tak vám povedia, že 4 roky, pokiaľ som tam aj ja bol, tak sa zásadne na týždennej báze rozoberala práve zonácia Tatranského národného parku. Avšak nároky jednotlivých vlastníkov alebo obhospodárovateľov sa stále zvyšovali a nedalo sa s nimi dohodnúť, a preto tá zonácia ani nie je dodnes. Čiže nie je to celkom pravda, čo hovoríte, ale ja vám držím palce, aby ste to dosiahli. A pokiaľ ide o odpadové hospodárstvo, sám dobre viete, s koľkými novelami zákona sme prišli v minulom volebnom období na výbor a do parlamentu, že sme sa snažili opravovať to, ako sa jednotliví hráči v odpadovom hospodárstve snažili systém obísť a... (Prerušenie vystúpenia časomerom.)
Glváč, Martin, podpredseda NR SR (2017-05-17):
Pani poslankyňa Remišová, nech sa páči.
Kollár, Boris, predseda NR SR (2022-05-19):
Ďakujem, pán poslanec Kočiš. Teraz by som chcel na balkón pozdraviť tých mladých ľudí, ktorí nás tuná už dosť dlho počúvajú. No a reagovať bude na faktickú poznámku pán poslanec Mazurek, nech sa páči.
Poliačik, Martin, poslanec NR SR (2011-10-21):
Teraz dajte, prosím, hlasovať o bode 21, ktorý bol vyňatý na samostatné hlasovanie pani poslankyňou Obrimčákovou. Gestorský výbor odporúča ho schváliť.
Bublavý, Dušan, poslanec NR SR (2014-05-29):
Pán predseda, dajte hlasovať o druhom pozmeňujúcom a doplňujúcom návrhu Miroslava Kadúca, to sa jedná motivácie voličov. (Reakcia z pléna.)
Brocka, Július, poslanec NR SR (2014-10-30):
Chcem sa ospravedlniť (povedané so smiechom), pán premiér, myslím, že to bolo minulý týždeň, keď ste prišli na hodinu otázok, tak ste hovorili, že mali ste byť na stretnutí v Miláne a kvôli jednej otázke opozičného poslanca ste nešli a ste zostali. Teraz ste s takým istým prišli na nás, že kvôli tomuto bodu ste mohli teda byť inak v Londýne na London School of Economics a my sme vám to prekazili. Prepáčte, že sme vám to prekazili, ale ja si myslím, to, s čím ste vystúpili, to by tu mohol predniesť hociktorý člen vašej vlády, takže pokojne ste do toho Londýna mohli ísť. Ale na jednu vec by som rád zareagoval, lebo na všetky sa dá len v rozprave, vy ste hovorili, že opozícia chce iba zle, a opakujete to už niekoľko ráz, aj v minulosti ste hovorili. Pán Fico, na to sa dá reagovať tak, že vy iba hrabete, SMER, vy iba hrabete, naozaj, na to sa inak nedá reagovať. Ale teraz vážne. Ja vám chcem dobre, pán premiér, ja chcem dobre aj SMER-u dokonca a som rád, že ten návrh, ktorý som predkladal opakovane s kolegom Přidalom o tom, aby jeden verejný funkcionár mal len jeden verejný príjem, že ste si už osvojili, lebo naozaj otázka zamestnanosti – nezamestnanosti, ja si myslím, že v SMER-e ste veľmi zamestnaní, naozaj dve, tri, štyri, šesť, osem funkcií a platených z verejných zdrojov, to nie je dobrá vizitka SMER-u, a som rád, že vy ste si už náš návrh osvojili a že jednoducho toto zmeníme. Len ma mrzí, že ste taký populista, že to chcete zmeniť až po parlamentných voľbách, a v tom je medzi nami rozdiel.
P. Hrušovský, podpredseda NR SR: (2002-05-24):
(Hlasovanie.) 95 prítomných, 66 za, 11 proti, 11 sa zdržalo, 7 nehlasovalo. Návrh sme schválili, teda Národná rada nebude pokračovať ďalej v rokovaní o tomto návrhu zákona. Nech sa páči, pán poslanec Krumpolec ako poverený člen výboru pre vzdelanie, vedu mládež a šport uvádzajte hlasovania k návrhu skupiny poslancov Národnej rady Slovenskej republiky na vydanie zákona o Pôžičkovom fonde pre začínajúcich pedagógov , ktorý prerokúvame ako tlač 1536. J. Krumpolec, poslanec: Vážený pán predsedajúci, žiadam aby ste dali hlasovať, že Národná rady prerokuje návrh zákona v druhom čítaní.
Čekovský, Kristián, poslanec NR SR (2020-05-20):
Ďakujem pekne. Pán predsedajúci, dajte hlasovať o tom, že Národná rada Slovenskej republiky schvaľuje Správu o stave vysielania v Slovenskej republike a o činnosti Rady pre vysielanie a retransmisiu za rok 2019.
Šuca, Peter, poslanec NR SR (2017-10-12):
Prajem príjemný deň. Ďakujem pekne za slovo, pani predsedajúca. Vážená pani predsedajúca, vážený pán minister, ctené kolegyne, kolegovia, dovoľte mi predniesť správu Výboru Národnej rady pre obranu a bezpečnosť o výsledku prerokovania návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia. Výbor Národnej rady Slovenskej republiky pre obranu a bezpečnosť ako gestorský výbor k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 749 zo 4. októbra 2017 pridelil návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s aktualizáciou vyslania príslušníkov Ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a EÚ. Prílohou tejto správy je návrh na uznesenie Národnej rady Slovenskej republiky, ktorý teraz asi prednesiem, pani predsedajúca. Návrh, uznesenie Národnej rady Slovenskej republiky k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov Ozbrojených síl Slovenskej republiky do tohto vojenského zastúpenia: Národná rada Slovenskej republiky na základe článku 86 písm. l) Ústavy Slovenskej republiky vyslovuje súhlas s aktualizáciou vyslania príslušníkov Ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a EÚ. Ďakujem pekne za pozornosť. Pani predsedajúca, skončil som, otvorte, prosím, rozpravu k predmetnému bodu rokovania.
Pellegrini, Peter, predseda NR SR (2015-02-03):
Pán poslanec Jánoš.
Heger, Eduard, poslanec NR SR (2019-04-05):
Ďakujem pekne. Pán minister, ja by som chcel reagovať na to, ako ste vybavili tých 200 mil. od ministra financií, pretože ste hovorili, že teda je to na štyri roky 50 mil. ročne. Taká dôležitá poznámka. Totižto náš rozpočet je záväzný iba na jeden rok. Ďalšie roky, ktoré sú tam, sú odporúčacie, čiže na vašom mieste by som sa ešte netešil z tých ďalších 150 mil., lebo vidíme, čo sa deje aj tento rok a aké návrhy prichádzajú do Národnej rady alebo teda mali by tu byť prerokované. A rozpočet pôjde zrejme hlbšie do deficitu, takže obávam sa, že sa tie peniaze nenájdu na tie cesty I. triedy, takže tým pádom tých 50 mil. pre tento rok ako tak, ale tých ďalších 150 vidím naozaj v nedohľadne. Ďalšia vec je, viac peňazí do rozpočtu neznamená nevyhnutne lepšie výsledky. Pretože ak sa pozrieme aj na správu Implementačnej jednotky Útvaru hodnoty za peniaze, tak vidíme, posledná je za rok 2018 a prvé dva kvartály, a čakáme teda, aká príde ďalšia, tak vidíme, že aj vo vašom ministerstve tá efektivita je pomerne nízka, pretože tak, ako je tam urobené, farebne odlíšené, zelená je dobrá, teda zelená je tá, ktorá je okej, žltá a červená sú už nesplnené, či už čiastočne, alebo úplne, tak naozaj v tej vašej správe alebo za váš rezort tam vidím viacero častí, kde je minimálne žltá a naozaj aj červená, aj keď vidíme rezorty, kde to je omnoho horšie. Ale tým som chcel poukázať, že to, že sa dostane viacej peňazí, neznamená hneď lepšiu efektivitu. Čiže aj pri tomto rezorte, ktorý naozaj disponuje veľmi veľkými peniazmi a jedná sa o investičné projekty, je úplne kľúčové, aby sa tá efektivita dosahovala, pretože automaticky dochádza aj k enormným úsporám, ktoré sa buď môžu použiť na ďalšiu investíciu v tomto rezorte, alebo prípadne presmerovať do iných rezortov, keďže vieme, že ich horí viacero. Ďakujem.
Pellegrini, Peter, predseda NR SR (2015-11-19):
Ďakujem pekne. Pán poslanec, máte doplňujúcu otázku? Nech sa páči.
Blanár, Juraj, podpredseda NR SR (2021-04-01):
Pán poslanec Marek Krajčí.
Ďuriš Nicholsonová, Lucia, podpredsedníčka NR SR (2016-11-24):
Ďakujeme veľmi pekne. Pán poslanec, máte možnosť doplniť, teda položiť doplňujúcu otázku. Nemáte záujem. Prejdeme k ďalšej vyžrebovanej otázke. Tá je od pani poslankyne Kataríny Macháčkovej na pána ministra školstva, vedy, výskumu a športu pána Petra Plavčana. Otázka znie: „Anna z Bratislavy sa pýta: ´Môjho syna odmietajú prijať do škôlky z kapacitných dôvodov a je pre mňa nemožné hľadať si zamestnanie popri tom, ako sa o neho starám. Ako a z čoho si mám platiť povinné odvody, keď nemôžem nastúpiť do zamestnania?´“ Nech sa páči, pán minister, máte čas na odpoveď. Poprosím vás, aby ste potom oznámili, keď bude odpoveď ukončená. Ďakujem.
Laššáková, Jana, podpredsedníčka NR SR (2012-09-20):
Pán minister, zaujmite miesto určené pre navrhovateľov. A teraz dávam slovo spoločnej spravodajkyni z výboru pre vzdelávanie, vedu, mládež a šport pani poslankyni Bibiáne Obrimčákovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči, pani spravodajkyňa.
Mihalik, Marcel, poslanec NR SR (2023-06-22):
Pán predseda, dajte hlasovať o bodoch 1, 2 a 4 zo spoločnej správy, ktoré poslanec Milan Krajniak vyňal na osobitné hlasovanie. Gestorský výbor odporučil schváliť. Upozorňujem, upozorňujem však na, rovnaká oprava už bola prijatá Národnou radou Slovenskej republiky návrhom zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1397) zákon č. 210/2023 Z. z.
Laurenčík, Milan, podpredseda NR SR (2020-09-24):
Ďakujem, pán poslanec. Zaujmite miesto pre spravodajcu. Ja otváram rozpravu k tomuto bodu. Do rozpravy som dostal písomnú prihlášku a prihlásil sa pán poslanec Radovan Kazda. Pán poslanec, nech sa páči, máte slovo.
Kažimír, Peter, minister financií SR (2016-11-22):
Takže ďakujem, dámy a páni, za možnosť pokračovať v novele zákona o platových pomeroch ústavných činiteľov... (Ruch v sále. Prerušenie vystúpenia predsedajúcim.)
Danko, Andrej, predseda NR SR (2016-05-25):
Ďakujem. Prosím, prezentujme sa a hlasujme. (Hlasovanie.) Ďakujem. Prítomných 137 poslancov, za 59, proti 4, zdržalo sa 73, nehlasoval 1. Konštatujem, že sme uvedený návrh neschválili, a teda nebudeme pokračovať v rokovaní o tomto návrhu zákona. Ďalej prosím spravodajcu z výboru pre financie a rozpočet poslanca Petra Štarchoňa, aby uviedol hlasovanie o bode 54 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty (tlač 90). Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 90.]
Vaľová, Jana, poslankyňa NR SR (2022-02-02):
Pán predseda, keďže sme odhlasovali body zo spoločnej správy, dajte hlasovať o tom, že návrh zákona prerokujeme v treťom čítaní ihneď.
Goga, Pavol, poslanec NR SR (2012-04-04):
Ďakujem za slovo. Vážený pán predseda Národnej rady, kolegyne, kolegovia, dovoľte mi, aby som vás informoval a prečítal - zápisnicu o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu. Išlo o tajné hlasovanie. Celkom bolo odovzdaných 141 hlasovacích lístkov. Všetky boli platné a 141 poslancov aj hlasovalo. Za Martina Fecka hlasovalo 128 poslancov, proti boli 3, zdržali sa 11 poslanci. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti NBÚ zvolený pán Martin Fecko. (Potlesk.) - Zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby. Celkom bolo odovzdaných 141 hlasovacích lístkov. Takisto poslancov sa 141 zúčastnilo hlasovania. Všetky hlasovacie lístky boli platné. Za Daniela Lipšica hlasovalo 116 poslancov, proti 15, zdržalo sa 10 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený pán Daniel Lipšic. (Potlesk.) - Zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Celkovo bolo odovzdaných 141 hlasovacích lístkov. Takisto toľko poslancov bolo prítomných a hlasovalo. Všetci odovzdali lístky a všetky boli platné. Za Martina Fedora hlasovalo za 129 poslancov, proti 7 poslancov, zdržali sa 5 poslanci. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený pán Martin Fedor. (Potlesk.) - Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu. Celkovo bolo vydaných 141 hlasovacích lístkov. Takisto toľko poslancov hlasovalo. Všetky lístky boli platné. Za Gábora Gála hlasovalo 127 poslancov, proti boli 5, zdržali sa 9 poslanci. Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolený pán Gábor Gál. Ďakujem, skončil som. (Potlesk.)
B. Bugár, podpredseda NR SR: (2002-07-04):
A. M. Húska, poslanec: Ďakujem. Pán poslanec Prokopovič jednoducho tu miešal veci, ktoré sú spolu nezmiešateľné. Predovšetkým aj pre potrebu malých a stredných podnikateľov treba takzvané prorastové, priaznivé ekonomické prostredie. Toto nemôže žiadna stagnačná politika vyriešiť! Naopak, práve malí a strední podnikatelia, ak nemajú impulz širokej spotreby vyvolávanej urýchľovaním pomocou verejných investícií do infraštruktúry, tak sa nemôžu pohnúť z miesta! A tie rošády, ktoré sa robili medzi priamymi a nepriamymi daňami, a v nich sa budilo zdanie, že sa pomáha ľuďom, to nie je jednoducho pravda! Daňové zaťaženie je stále ukrutné a v podstate všetko viaže. Hovorenie napríklad o tom, že za 28 % účtovnej ceny sa privatizovalo za Mečiara, ale vážení, veď ste tu kričali, že nie účtovná cena, ale trhová cena je určujúca a ja vám môžem povedať, že napríklad Slovenskú sporiteľňu ste nepredali ani za trhovú, ani za netrhovú, ale za bazárovú cenu 17 miliárd, hoci mala prinajlepšom alebo prinajhoršom hodnotu aspoň dvakrát toľko! Takto sa veci majú, tieto skutočnosti jednoducho nemôžete zakrývať prehláseniami, ktoré sú absolútne nemožné. Veď rýchly rast hrubého domáceho produktu, ktorý práve uznávala aj európska centrála, bol za Mečiarovej vlády! (Zaznel zvuk časomiery.)
Pellegrini, Peter, predseda NR SR (2015-09-22):
Vážené panie poslankyne, vážení páni poslanci, poprosím, aby ste sa dostavili do rokovacej sály, aby sme mohli hlasovať. Čaká nás relatívne dlhé hlasovanie, nakoľko sme prebrali relatívne veľké množstvo bodov. Takže poprosím sa sústrediť. Pani poslankyne, páni poslanci, budeme pokračovať v prerušenom rokovaní hlasovaním v prvom čítaní o vládnom návrhu zákona. Pán poslanec Mojš uvedie toto hlasovanie. Môže už ísť za rečnícky pult, kým dočítam. Budeme hlasovať o vládnom návrhu zákona, ktorým sa mení a dopĺňa Colný zákon, tlač 1694, bod 17 schváleného programu. Nech sa páči, pán poslanec, máte slovo, uveďte hlasovanie. Poprosím, kto má podklady na hlasovanie o Colnom zákone. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1694.)
Danko, Andrej, podpredseda NR SR (2024-02-28):
Pani poslankyňa Holečková.
Čaplovič, Dušan, poslanec NR SR (2011-03-25):
Ďakujem veľmi pekne. Podobne sa pridávam k môjmu predrečníkovi. Chcel by som zvýrazniť niektoré fakty, ktoré sa dejú aj v neoliberálnej Európe. Keď horeli kostolíky v Kosove, boli to pravoslávne, tak Európa mlčala. A keď horí jedna mešita, tak Európa je v pohybe. Áno, tak treba chrániť kresťanské kostoly, ako aj kostoly iných náboženstiev. To je, myslím si, princíp, ktorý uplatňujú kresťania v celom svete. Ja som sa mal možnosť zúčastniť jednej medzinárodnej konferencie v Ochride, ktorá mala názov: „Je možný mier vo svete bez mieru medzi náboženstvami?“ Zúčastnili sa toho mnohé osobnosti zo Svätej Stolice, zástupcovia iných náboženstiev a naozaj sa tam dospelo k zásadnej veci: hľadať to, čo nás spája, tú toleranciu na jednej aj druhej strane. Aby sa neopakoval nielen Veľký piatok 25. marec tu v Slovenskej republike, v bývalom prednovembrovom totalitnom režime, ale aby sa neopakovali ani javy, ktoré sa odohrali tiež v tento deň 25. marca o 20. hodine 20. minúte, keď z Popradu odišiel prvý vlak transportu židovských žien a židovských detí do koncentračného tábora. O toto nám predovšetkým ide a myslím si, že toto vyhlásenie spĺňa aj akt tolerancie a hľadania toho, čo nás spája: pokoja a mieru vo svete. Ďakujem veľmi pekne.
B. Bugár, podpredseda NR SR: (2002-06-27):
Teraz budeme pokračovať v rokovaní. (Reakcia z pléna.) Hlasovať nie. Hlasovať budeme až o 17.00 hodine. Budeme pokračovať prvým čítaním o vládnom návrhu zákona o Horskej záchrannej službe, ale, samozrejme, na to potrebujeme okrem pána ministra aj pána poslanca Horta ako spravodajcu. Takže vyzývam pána poslanca, aby sa vrátil do rokovacieho priestoru. Pán poslanec Hort, čakáme len na vás. Takisto aj pána poslanca Fica vyzývam, lebo potom budeme pokračovať ďalším zákonom a tam je zasa pán Fico spravodajcom. (Pauza pre neprítomnosť spravodajcu.)
Hrnčiar, Andrej, podpredseda NR SR (2020-02-20):
Pani poslankyňa Kiššová.
Bugár, Béla, doterajší podpredseda NR SR (2012-04-04):
František Šebej.
P. Paška, predseda NR SR: (2008-12-03):
(Hlasovanie) 124 prítomných, 58 za, 55 proti, 10 sa zdržalo, 1 nehlasoval. Tento návrh sme neschválili.
Klus, Martin, podpredseda NR SR (2019-11-26):
Ďakujem pekne, pán minister a pán podpredseda vlády. Dávam slovo spoločnému spravodajcovi z výboru pre pôdohospodárstvo a životné prostredie, predsedovi tohto výboru poslancovi Petrovi Antalovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Paška, Pavol, predseda NR SR (2014-10-21):
Pán poslanec Kadúc, reakcia.
Krajniak, Milan, poslanec NR SR (2016-03-23):
Sľubujem. (Potlesk.)
Paška, Pavol, predseda NR SR (2013-09-11):
(Hlasovanie.) 140 prítomných, 97 za, 32 proti, 11 sa zdržalo. Návrh sme pridelili výborom. Mohli sme hlasovať aj o lehotách, lebo sme neodhlasovali iné lehoty pri rozšírení pôsobnosti výborov, ale dajte hlasovať aj o lehotách.
Paška, Pavol, predseda NR SR (2014-05-28):
(Hlasovanie.) 138 prítomných, 84 za, 30 bolo proti, 23 sa zdržalo, 1 nehlasoval. Národná rada dala súhlas, aby sme tento vládny návrh zákona prerokovali v skrátenom konaní, tak ako sme odsúhlasili včera pri návrhoch na zmenu programu. Budeme pokračovať po prestávke po hlasovaní v rokovaní v prvom čítaní o tomto vládnom návrhu. Chcem vás ale ešte požiadať o súhlas so zmenou programu a to, aby sme rokovanie o bodoch 81, 82, sú to návrhy zmien ústavy, rokovali zajtra od 9.00 hodiny. Jednak boli včera predložené pozmeňujúce návrhy a jednak chcem, aby sme dodržali zákonom stanovenú lehotu, takže budeme hlasovať, že zajtra od deviatej ráno začneme rokovať o bodoch 81, 82 a za tým bude nasledovať rokovanie o návrhu zákona o sudcoch a prísediacich. Poprosím vás o vyjadrenie svojho názoru hlasovaním. (Hlasovanie o návrhu na zmenu programu .) (Hlasovanie.) 133 prítomných, 94 za, 12 proti, 26 sa zdržalo, 1 nehlasoval. Schválili sme návrh na zmenu programu. Pán poslanec Brocka? Nie, to je asi omyl. Prestávka do 11.17 hodiny a budeme pokračovať v rokovaní. (Prestávka.) (Po prestávke.)
Dostál, Ondrej, poslanec NR SR (2023-11-16):
Pán podpredseda, ja vás upozorňujem, že žiadne ustanovenie rokovacieho poriadku neumožňuje spájať otázky, ja som podložil tri odlišné otázky, ktoré síce súvisia, ale každá je iná. Priateľka alebo kamarátka pána ministra pani poslankyňa Tabák v minulosti dávala desať úplne identických od slova do slova a nikto jej nespá... nespájal tie otázky do jednej. Ja som sa pýtal, že či pani ministerka mala alebo nemala vedomosť, tak ako z odpovede usudzujem, že nemala o tom žiadnu vedomosť a to rozhodnutie urobilo múzeum samé o sebe, aj keď ako explicitne som to tam nepočul, počul som argumentáciu, argumentáciu ministerstvom. Ale ďalšia moja otázka sa týkala toho, že či pani ministerka vydala nejaký pokyn alebo inštrukciu, ktorá by mala viesť k tomu, akým spôsobom sa má postupovať pri aktivitách, projektoch, podujatiach, ktoré sa majú konať v zariadeniach a inštitúciách rezortu kultúry, prípadne k finančnej podpore takýchto aktivít z prostriedkov rezortu, rezortu kultúry, či teda niečo v tejto veci pani ministerka urobila. A keby tu bola, tak by som sa jej spýtal, že či aj plánuje urobiť, keďže strana, ktorú reprezentuje, sa vyhráža bojom s gender ideológiou, takže mám obavy, že ministerstvo kultúry bude pristupovať k aktivitám, ktoré sa týkajú LGBTI+ ľudí spôsobom, ktorý bude vyvolávať kritiku zo strany opozície. Takže len som bol zvedavý, že či už niečo v tejto veci pani ministerka podniká, nielen vo vzťahu k tej, k tej výstave pani Doroty Holubovej, ktorá bola pripravovaná, evidentne bola pripravovaná, nebola zaradená v pláne, ale prebiehala tam komunikácia, ale všeobecne aj k ďalším, k ďalším takýmto podobným podujatiam. Ďakujem.
Bugár, Béla, podpredseda NR SR (2016-11-23):
Pán poslanec Beblavý, nech sa páči, môžete reagovať.
Kolesík, Andrej, poslanec NR SR (2015-05-05):
Ďakujem, pán predseda, a nie je to procedurálny návrh, len chcem uľahčiť život kolegyni alebo kolegu, ktorý si u mňa v lavici nechal položený svoj mobilný telefón v čiernom obale, značky Nokia. Vyzdvihnite si ho, prosím, u mňa. Ďakujem. (Smiech v sále.)
Grendel, Gábor, podpredseda NR SR (2023-01-26):
V rozprave teraz vystúpi pán poslanec Mazurek, pripraví sa pán poslanec Pellegrini.
V. Veteška, podpredseda NR SR: (2005-03-21):
B. Brestenská, poslankyňa: Ďakujem veľmi pekne všetkým, ktorí reagovali na moje vystúpenie, a vysoko si vážim vaše postoje, lebo sa poznáme, a vážim si, naopak, že sme pedagógovia a že bojujeme práve každý na základe skúseností, ktoré máme. S mnohými vecami, čo povedali kolegovia z opozície, súhlasím a s pani Tóthovou jednoznačne, že diplomy máme rôzne, aj máme tie ucelené štúdiá, ale nemáme naozaj, by som povedala, tie diplomy z hľadiska, ja si myslím, naozaj toho externého a denného štúdia nie sú rovnocenné. Externé štúdium by malo byť v prvom rade na podporu praxe, a to, čo hovorí pán kolega, si myslím, že je to o celoživotnom vzdelávaní, a nie o externom vzdelávaní. Takže to externé naozaj v druhom svete  20 - 30 percent na univerzitách nie je viac. Čo povedala pani Mušková, súhlasím, že obsahová systémová reforma je. Nesúhlasím s tým, že nemorálna by som celkom bola. Ja si myslím, že naozaj určité zásady máme a nemyslím si, že  naša fakulta alebo univerzita bude zdierať študentov, keď začne vyberať školné a tá kvalita aj ten obsah sa musí robiť skutočne ako v jednom pilieri. Tam si myslím, aj pán minister by sa nemal brániť a nebude sa brániť, to je otázka nielen vysokých škôl, ale aj základných a stredných škôl, čiže toto budeme vyžadovať ako podmienku toho, že nieže študent príde, alebo zostane to naozaj ako v čiernej diere a že naozaj tie univerzity sa musia pretransformovať. A všetkým mojim diskutujúcim by som povedala, nie som za rušenie univerzít. Pani Tóthovej zvlášť chcem zdôrazniť, nie som za rušenie univerzít, ja som za racionalizáciu siete univerzít, lebo nepoznám tiež štát, ktorý má 26 univerzít na 5 miliónov obyvateľov. Som za súkromné školy, som za rozdelenie, ako pán kolega povedal, univerzity a odborné vyššie školy, som za súkromné otvorenie vzdelávania, za naozaj príležitosť, aby každý študent mal možnosť študovať, ale nie za rušenie univerzít.
Laššáková, Jana, podpredsedníčka NR SR (2015-04-15):
Pán poslanec Kaník, nech sa páči.
Svrček, Miloš, poslanec NR SR (2023-03-16):
Ďakujem pekne za slovo, pán predsedajúci. Vážené panie poslankyne, páni poslanci, dovoľte, aby som vás informoval o prerokovaní uvedeného návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru. Ako gestorský výbor určila ústavnoprávny výbor, ako aj lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval, avšak neprijal uznesenie, keďže návrh uznesenia nezískal súhlas potrebnej väčšiny poslancov. Ústavnoprávny výbor ako gestorský výbor o návrhu správy vrátane stanoviska gestorského výboru nerokoval, keďže nebol uznášaniaschopný. Predseda ústavnoprávneho výboru ma zároveň určil ako spravodajcu, preto predkladám túto informáciu a budem navrhovať ďalší postup. Pán predsedajúci, otvorte, prosím, rozpravu.
Kuffa, Štefan, poslanec NR SR (2021-11-03):
Na jednej strane tu zaznelo aj v rámci rozpravy, že to boli verejné diskusie, pán kolega, ako si to spomínal, a pán Šíbl sám ako to odprezentoval tu, že proste sa to na verejných stretnutiach. A na druhej strane, keď ty sa ohradíš voči tomu, že vo Svite ťa nepustili ako poslanca Národnej rady na verejnú diskusiu, tak tu počúvam, že tuná mnohí kolegovia a kolegyne sú z toho pohoršení. Sú pohoršení z toho, no strašne. Do radu ako tých koaličných poslancov by som len chcel povedať toľko. Viete, vy si asi sedíte na ušiach. Vy nemáte v úcte ani svojho bývalého ministra pôdohospodárstva Jána Mičovského, ktorý tu kvalifikovane vystúpil. A keď už on vám argumentuje, vlastný kolega z vášho klubu, a vy všetky tie jeho slová, argumenty hádžete len tak do koša. No tak potom, čo vás o tom môže ako presvedčiť? Dve celá deväť milióna ľudí žijúcich na vidieku je pre vás menej, ako nejakých šesť, v úvodzovkách, nejakých vedcov renomovaných a podobne, šesť alebo šesťdesiat, alebo koľko. A keď sú takí ako tuná pán kolega Šíbl, tak ďakujem veľmi pekne. Toto je univerzitný profesor? Však robí hanbu našemu vysokému školstvu. Takýto človek na lesníckej univerzite alebo fakulte nemá čo robiť, ani nemá tam čo hľadať. To je čosi úplne strašné. Vy idete zničiť, zničiť idete tu životné prostredie a ožobráčiť ľudí na vidieku. Idete vyhnať ľudí z vidieku. Kde sa tí ľudia zamestnajú? A že nemá to negatívny dopad na sociálne prostredie? (Reakcia z pléna.) Má! Však reagujem naňho, nehovo..., neskáčte mi do reči! (Reakcia z pléna.) Spomenul v rozprave (zaznievanie gongu), neskáčte mi do reči. A, samozrejme, má to negatívny dopad aj na rodiny. Pán predsedajúci, vráťte mi čas, mi tu skáču do reči. Buďte taký láskavý, vráťte mi ten čas. (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-01-31):
Ďalšia vyžrebovaná otázka, od pána poslanca Miroslava Ivana na ministra dopravy a výstavby Árpáda Érseka: „Pán minister, spoločnosť ZŠSK plánuje v Nových Zámkoch vybudovať stredisko na údržbu a čistenie vlakov za 46 miliónov eur. Útvar hodnoty za peniaze z ministerstva financií vydal k tomuto zámeru hodnotenie, v ktorom presne vyjadril, ktoré časti investície sú výrazne predimenzované, a navrhol aj opatrenia ako ušetriť. Aké je vaše stanovisko a čo s tým mienite urobiť?“ Nech sa páči.
Blanár, Juraj, poslanec NR SR (2018-06-14):
Ďakujem. Vážená pani poslankyňa, berte to moje vystúpenie ako človeka, ktorý bol od začiatku, keď sa začal kreovať tento systém. Najskôr to začalo zákonom o odbornom vzdelávaní a kraj, v ktorom som pôsobil, bol prvý, ktorý mal vytvorenú štvorpartitu, ktorá sa neskôr potom pretransformovala do krajskej rady pre odborné vzdelávanie. A preto ma mrzí, že táto vec sa tak, by som povedal, lacno využívanú kritiku pri neporovnateľných veciach. Ja len vypichnem jednu vec, čo ste povedali, porovnanie s Rakúskom. To porovnanie absolútne pokrivkáva. Vy veľmi dobre viete, že Rakúsko bolo v trhovej ekonomike dlhé roky pred nami, že neprechádzalo tranzíciou alebo premenou ekonomiky z plánovanej na trhovú a že tam ten systém úplne ináč funguje, je ináč nastavené členstvo v profesných organizáciách a tak ďalej, ale vy ste to tu lacno použili na to, aby ste to použili. Podľa toho, čo ste povedali, v podstate však v trhovej ekonomike by sme to mohli nechať tak, však si to zariadia samotné firmy a ony budú si robiť duálne vzdelávanie. Načo by mal do toho vstupovať štát? Ale ony to neurobili, štát musel do toho vstúpiť a myslím si, že veľmi dobre. A tie tri roky vy ste pochopili ako nejaký záväzok? Ale pozrite sa na to z iného pohľadu. Ak ten zamestnávateľ do toho investuje svoj čas, energiu, odborníkov, tak zároveň tým ľuďom, ktorí skončia, žiakom, ktorí skončia školu, im dáva istotu zamestnania. To nie je také jednoduché, ako spomínal pán Jurzyca, že pôjde za vyššími platmi. Dneska je tu fajn, zajtra bude kríza a bude vysoká nezamestnanosť a oni budú radi, že budú mať zamestnanie. Tento pohľad liberálny, ekonomický áno, fajn, ale ten nevyriešil duálne vzdelávanie, bohužiaľ, nevyriešil a musí ho štát. Čiže ja nie celkom sa stotožňujem s tým, čo ste povedali a myslím si, že tie tri roky... (Prerušenie vystúpenia časomerom.)
Nachtmannová, Oľga, poslankyňa NR SR (2015-07-01):
Ďakujem za slovo. Pán poslanec Lipšic, v úvode vystúpenia ste hovorili o tom, že pán minister Maďarič mlčí, keď sa vyskytnú nejaké negatívne prvky, chyby v tomto vládnutí. Asi žijeme v inej dimenzii, pretože pán minister Maďarič patrí medzi tých, ktorí sa absolútne neobávajú v tomto čase, v tomto priestore ako súčasť tejto vlády vyjadriť svoj názor, aj kritický, k mnohým prvkom, ktoré sa vyskytujú. Prepáčte, trošku ma prekvapilo, že to hovoríte práve vy ako minister spravodlivosti v druhej Dzurindovej vláde. Prečo ste vtedy nekritizovali napríklad kupovanie poslancov, kedy ste otvorili túto otázku? Otvorili ste ju v podstate neskôr, keď ste už neboli vo vláde, keď bola úplne iná vláda. Teda toto vytýkať pánovi ministrovi Maďaričovi je, myslím, úplne scestné a osobitne z vašej strany. A ďalej ste hovorili, že tento vládny návrh zákona diktuje niekomu, čo je dobré, čo je zlé. Tu ste tiež na omyle. Tu nikto nikomu nediktuje, čo a kedy má byť hrané, tu ide iba o to, aby bolo určité percento slovenských piesní. Viete, ja som asi pred dvomi mesiacmi počula jednu krásnu pieseň. Evidentne to bolo mladé žieňa, od ktorého to bolo. Započúvala som sa do jej slov. Nielenže bola melodická, ale mala aj veľmi hlboké slová. Počula som to v Slovenskom rozhlase. Kvôli tejto piesni som každé ráno Slovenský rozhlas zapínala. Ja som ju odvtedy nepočula. Naša som si ju na YouTube a zistila som, že táto autorka nielenže píše slová, ale sama si skladá aj hudbu. Nemali by mať takíto mladí talentovaní ľudia možnosť prezentovať sa? A išlo o Slovenský rozhlas. Ďakujem.
J. Jasovský, poslanec: (2002-07-03):
A na to, čo si ty povedal a čím si začal svoje vystúpenie, ja poviem tiež niekoľko slovenských porekadiel. Dovoľ mi. Hovorí, čo mu slina na jazyk donesie, Rozpráva rýchlejšie, ako premýšľa, Dvakrát meraj a raz rež, Vodu káže, víno pije, Ja na bráchu, brácha na mně, to je myslím dobré, (Potlesk.) Ešte vlka nezabili, už na jeho kožu pili, Straka strake oko nevykole alebo strana strane oko nevykole, Kto chce psa biť, palicu si nájde, Klame, až sa mu z huby práši a ty si hovoril, Čo sa babe zachcelo, to sa babe prisnilo, na to ti ja poviem, Každá líška svoj chvost chváli. A ja nie som baba, ale či ty nemáš problémy s niečím, s nejakým chvostom, to je tvoj problém. (Smiech.) (Potlesk.) M. Andel, podpredseda NR SR: S faktickou poznámkou chce vystúpiť pán poslanec Prokopovič, pán poslanec Cabaj. Uzatváram možnosť podania ďalších prihlášok. Pán kolega Prokopovič, máte slovo. Prosím o pokoj v rokovacej miestnosti.
Zimenová, Zuzana, poslankyňa NR SR (2017-05-19):
Ďakujem za slovo. Chcem poďakovať svojej predrečníčke Erike Jurinovej za jej príspevok a pripájam sa k jej slovám s vďakou, pani Stavrovská, ďakujem za túto správu aj za vašu prácu, ktorú robíte. Chcem reagovať na to, čo, Erika, si povedala, že sa ti zdá napriek tej kvalitnej práci, že je to ako keby funkcia alebo úrad navyše. Ja si to nemyslím, ja mám práve z toho počtu tých všetkých prípadov, ktoré sme aj v tej správe mohli vidieť, ale ktoré aj vy veľmi, veľmi prehľadne a veľmi dobre prezentujete aj na web stránke, to znamená, aj verejnosť sa môže oboznámiť s týmito prípadmi, tak na základe tohoto je vidno, že to nie je zbytočná úloha. A nebudem teraz hovoriť ani o tej správe, ale o reakciách ľudí, ktorí sa na vás obracajú. Lebo ja poznám veľa prípadov a príbehov týchto ľudí a poznám aj týchto ľudí osobne, ktorí hovoria, že s veľkou dôverou sa obracajú na vás a pokúšate sa im pomáhať. A musím povedať, že na jedného človeka by to všetko jednoducho bolo toho veľa, čo, čo rieši aj ombudsmanka, aj váš úrad, aké prestúpenia nášho štátu voči právam občanov, konkrétne v tomto prípade voči právam osôb so zdravotným postihnutím, tých prípadov je veľmi veľa. Ja som veľmi rada, že na tomto mieste ste. A dokonca musím povedať, že vy riešite aj prípady detí, ktoré spadajú pod kuratelu inej komisárky, ale často, ak tie deti sú so zdravotným postihnutím, obracajú sa tie rodiny radšej na vás. A za to klobúk dolu, že ste ochotná a schopná pomáhať naozaj na všetky možné strany. Ďakujem vám veľmi pekne.
Hlina, Alojz, poslanec NR SR (2015-09-17):
Ďakujem pekne. Ja som už chcel aj včera, ale predsa len kolega už bol úplne do desiatej, trošku reagovať na to, čo kolega spomenul. To sa tak javí pre toho, kto nevie, že pomaly kriminálnik som ja, čo som ja to vtedy urobil, čiže dovoľte povedať pár faktov, prosím vás, ale ešte jednu poznámku mám, koľkí z vás si povedali, že dobre mu tak. Len upozorňujem, či na zemi ležím ja alebo leží niekto iný, tak ak si máme na tieto obrazy zvykať, to nie je dobré, ale, nech sa páči. Ja by som dokonca možno vedel aj menovať niektorých, ktorí si povedali, že dobre mu tak. Prosím vás, trošku faktografie. Úžerníci 2. 9. Nemali čo poskytovať pôžičky. Upozornil som osobne prezidenta Policajného zboru, podal som trestné oznámenie, 3. 9. pokračovali v tej činnosti, 2. 9. ešte okrem tých skutočností som povedal, že ak budú v nej pokračovať, že 3. 9. symbolicky zamurujem vstup do jednej z niekoľkých desiatok pôžičkární. Presne to som urobil. Symbolicky som zamuroval vstup do jednej brutálne úžerníckej nebankovky, ktorá je, žiaľ, a musím to povedať, krytá stranou SMER. Tá pani mohla odtiaľ kedykoľvek odísť. A nakoniec sa z toho stalo, že tu si objednajú P. R. článok v Pravde. Ja normálne žasnem, čo je schopná urobiť Pravda, že si nechá vytlačiť P. R. článok úžerníkov, kde splietajú úplné hlúposti, pričom nakoniec sa to celé pretočí tak, že neviem, čo som ja urobil. Viete, čo som ja vtedy urobil? Ja som chránil a budem chrániť, avizujem, aj ďalej desaťtisíce našich ľudí, ktorí sa stávajú utečencami v našej krajine, utekajú pred úžerníkmi, pred exekútormi, už pomaly... (Prerušenie vystúpenia časomerom.)
Danko, Andrej, podpredseda NR SR (2024-06-11):
Ďakujem. Na vystúpenie pána poslanca žiadna faktická poznámka. Keďže bol jediný prihlásený, vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Chce sa vyjadriť k rozprave spravodajca? Nie. Prerušujem rokovanie o tomtom bode programu. Ďalším bodom programu je návrh na zvolenie člena Dozornej rady Úradu pre dohľad nad zdravotnou starostlivosťou, návrh je uverejnený ako tlač 312. Pani ministerka zdravotníctva, prosím, ujmite sa slova a uveďte tento návrh vlády. (Rokovanie o návrhu na zvolenie člena Dozornej rady Úradu pre dohľad nad zdravotnou starostlivosťou , tlač 312.)
Sulanová, Magdaléna, poslankyňa NR SR (2022-06-17):
Ďakujem pekne. Pán kolega, zaujala ma vo vašom vystúpení jedna perfektná poznámka a síce, peniaze nepadajú samé z neba, keď niekde zoberiem, áno, tak niekde to bude chýbať. Hej? No a toto sa presne hodí na súčasnú situáciu. Vy rozdávate pomoc Ukrajine, hoci my na to nemáme, dvetisíc výpovedí ďalších lekárov, zdravotné sestry, lebo nemáte na ich platy, nemáte na platy učiteľov, rozdávate teraz, teraz sa poslali vrtuľníky na Ukrajinu, krajina, ktorá je chudobná, nemá na to, hráte sa na veľkých záchrancov, áno, aký to má následok? Zobrali ste to občanom Slovenskej republiky, čiže o to im klesne ich životná úroveň. Tie peniaze nám budú chýbať, aj tie, tá technika, keď ste tu techniku darovali Ukrajine, tak čo, musíme nakúpiť novú. Čo nakúpime? Nejaké americké šroty za obrovské peniaze? Takže toto si, vy ste sa vlastne týmto výrokom, povedali ste veľkú pravdu, a týmto výrokom ste sa vlastne chytili do vlastnej pasce. Toto je jedna vec. A druhá vec je, chcem vám povedať, že považovala som vo včerajšom vystúpení pána Sulíka za absolútne arogantné, že on prezentoval ako veľký úspech, ako máme byť vďační za to, že dôjde, neviem, k 40-percentnému zvýšeniu elektriny, plynu, však mohlo dôjsť aj k 200-percentnému, to je obrovský úspech. Nie, pán Sulík by mal právo niečo hovoriť len vtedy, keby bola ostala pôvodná cena. A mali sme na to šancu, lebo sme mali zazmluvnené dodávky aj s pevnou cenou z Ruska. Lenže my sme sa tu hrali na veľkých trestateľov, ideme trestať, ideme robiť sankcie, áno, a dôsledok je toho, že teraz budeme, budú si to musieť všetko odpykať... (Prerušenie vystúpenia časomerom.)
Martvoň, Anton, poslanec NR SR (2014-11-09):
Áno, procedurálne chcem verejne vyhlásiť, že keďže som sa dozvedel, koho to bol nominant, ja sa od tohto človeka dištancujem, čo je na videu, a obsah tohto videa odsudzujem. (Smiech a potlesk.)
Laššáková, Jana, podpredsedníčka NR SR (2013-10-16):
Príjemné dobré ránko, vážené panie poslankyne, páni poslanci, otváram druhý rokovací deň 25. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Igor Matovič. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony (tlač 726). Svoje miesto už zaujal pán minister životného prostredia Peter Žiga, obdobne aj spravodajca Ľuboš Martinák. Do rozpravy je ešte písomne prihlásený poslanec Alojz Hlina, ktorému teraz odovzdávam slovo. Nech sa páči, pán poslanec.
Kresák, Peter, poslanec NR SR (2016-12-01):
Ďakujem pekne. Ja som si s veľkým záujmom vypočul, samozrejme, vystúpenie kolegu Štarchoňa, pretože podobne ako predkladateľka, podobne ako pán kolega prof. Štarchoň, podobne teda aj ja pôsobím možno ešte azda najdlhšie vo vysokoškolskom prostredí, a teda asi mám tiež možno právo troška niečo k tomuto povedať. No ja, samozrejme, s veľa vecami musím súhlasiť, ktoré uviedol pán kolega. Musím súhlasiť s tým, že našou úlohou zákonodarcov je aj ochraňovať akademickú samosprávu a nie snažiť sa všetko tejto samospráve nariadiť formou zákona. Musím povedať, že prešiel som prakticky všetkými funkciami v exekutíve vysokých škôl. Bol som prodekanom, bol som 6 rokov prorektorom univerzity a priznám sa, pre mňa tiež vlastne problémy, ktoré sú riešené v tomto návrhu zákona, neboli problémy počas mojej praxe, ktoré by bolo nevyhnutné riešiť, pretože akademická samospráva sa s nimi vedela vysporiadať. Musím povedať, že ja si veľmi ctím a chcem, aby sme si aj my ako parlament ctili túto akademickú samosprávu na vysokých školách a ctili si aj to, že vlastne aj tam je rozdelenie kvázi medzi výkonodarnou a zákonodarnou mocou, ak to môžem zjednodušiť, pretože na to sú akademické senáty fakúlt a univerzít, aby rozhodovali o tom, kto bude stáť v ich čele. A preto aj tá kritika, ktorá tu pred chvíľou odznela ohľadne kvality vysokého školstva, ja ju troška musím relativizovať, pretože vysoké školy majú kapacitu a majú schopnosť vlastne sa hýbať dopredu, a myslím si, že aj minimálne na príklade Univerzity Komenského to je vidieť. Ak sa ale vrátim k príspevku, ku ktorému sa vlastne vyjadrujem, tak musím povedať, že skutočne ja pokladám za problém v návrhu, že sa dotýka iba verejných vysokých škôl. Pretože absolútne musím súhlasiť s tým, čo spomínal aj kolega Osuský, aj keď... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-03-20):
Nech sa páči, pán podpredseda vlády. (Reakcia z pléna.) Pani podpredsedníčka len dve minúty máte na doplňujúcu otázku. Nech sa páči.
B. Bugár, podpredseda NR SR: (2005-09-22):
Pán podpredseda vlády, nech sa páči, môžete sa vyjadriť k rozprave.